open-index/open-wikipedia-markdown huggingface dataset:
דפו קריית אריה

**דפו קריית אריה** הוא דפו ותחנת נוסעים בקו האדום של הרכבת הקלה במטרופולין תל אביב, בקריית אריה בפתח תקווה ומחובר במעבר תת-קרקעי לתחנת הרכבת קריית אריה. 

בדפו הוקם מרכז הבקרה של הקו האדום, שמאפשר שליטה ובקרה על תנועת הרכבות לאורך הקו ועל תנועת הרכבות בדפו, שליטה ובקרה על התחנות של הקו האדום, בקרת כיבוי אש ועוד. 

## היסטוריה
העבודות על הדפו ועל הקטע המקשר בין הדפו לבין המנהרות התחילו ב-19 באוגוסט 2014, והסתיימו בשנת 2021. נת"ע מסרה את בניית הדפו לחברת "סולל בונה".

הדפו, הנמצא בצפון העיר פתח תקווה, בין נחל הירקון לדרך אם המושבות, משמש כאתר לאחסנה, לטיפול, לתחזוקה ולתפעול הרכבת הקלה. הדפו נדרש בראש ובראשונה כדי להעניק מענה לדיור הציוד הנייד בפרק הזמן בו אינו נמצא בשימוש, בעיקר מסוף יום העבודה ועד תחילת היום הבא, כך שלא יפריע לתנועה לאורך המסילות. משיקולי נוחות מתבצעים בדפו גם עבודות האחזקה השוטפות של הציוד הנייד. באתר ממוקמים גם משרדי התפעול ומתקני הבקרה המשמשים את החברה המפעילה.

שלוחת הקו האדום בצפון פתח תקווה היא שלוחה תת-קרקעית ברובה, שנבנתה כדי לשרת את המעבר בין מסילת הקו הראשית לדפו. בשלוחה זו שתי תחנות נוסעים בלבד, כשתחנת המוצא נמצאת בדפו ומעבר תת-קרקעי יקשר בין תחנת קריית אריה של רכבת ישראל לבינה. תחנה זו תשמש את המגיעים לאצטדיון המושבה.

## תכנון ובנייה
מרכז השליטה של הדפו, מופעל מתוך "מבנה ירוק", אשר משמש כבניין המינהלה. הבניין הוקם סביב "אטריום" – חלל מעוצב שמאפשר כניסת אור טבעי, אשר מפחית במשך היום את הצורך בשימוש בחשמל. חלונות הבניין מנצלים את תאורת השמש, אוורור המבנה בוצע באופן פאסיבי ואקטיבי, ומערכת החשמל מנוהלת באמצעות מערכת לבקרה ולשימוש באנרגיות מתחדשות.

נת"ע בחרה בחברת "סולל בונה" לביצוע העבודה. העבודות להקמת פורטל הדפו (הקטע המקשר בין הדפו לבין המנהרות) החלו ב-19 באוגוסט 2014.

במתחם הדפו ניתן לאחסן מעל 100 קרונות, בשטח ייעודי לכך. הפרויקט משתרע על פני 5,500 מטר רבוע.

## גלריה

קובץ:דפו פתח תקווה1.png|alt=|מסילות הדיור
קובץ:דפו פתח תקווה2.jpg|alt=|מרכז התפעול והבקרה של הקו האדום בדפו
קובץ:דפו פתח תקווה4.jpg|alt=|מסילות התחזוקה בדפו


## קישורים חיצוניים

* מרכז התחזוקה והתפעול של הרכבת הקלה, באתר נת"ע - נתיבי תחבורה עירוניים
* 
* צפו: כך יראה מרכז התחזוקה של הרכבת הקלה, באתר TLV.AM, 20 ביולי 2017
* 
* 
* 
* 

## הערות שוליים

קטגוריה:פתח תקווה: תחבורה
קטגוריה:פתח תקווה: מבנים
דפו קריית אריה
קטגוריה:תפעול רכבות קלות בישראל
קטגוריה:מבנים ואתרים שתכננו מן שנער
תחנת אליפלט

**תחנת אליפלט** היא אחת מהתחנות של הקו האדום ברכבת הקלה בתל אביב. הכניסה הראשית לתחנה ממוקמת בקצהו הצפוני של רחוב אליפלט, בסמוך למתחם בו היה מוזיאון צה"ל (שעבר כולו ב-2019 למתחם בלטרון), וכן מתחם פארק המסילה, מתחם התחנה ומדרום מערב לנווה צדק.

אורך התחנה כ-200 מטר והיא נבנתה כתחנת "שמיים פתוחים" – היא נמצאת מתחת לפני הקרקע, אך היא פתוחה לשמים. תחנת אליפלט משרתת את כל מסלולי השירות בקו האדום ומשמשת כתחנת הקצה הדרומית ל"מסלול שירות R3" בקו שיסעו רק בחלקו התת-קרקעי (מסיבה זו התחנה מכילה מספר רציפים כפול מאשר רוב התחנות בקו האדום).

## הקמת התחנה
התחנה נמצאת לאחר היציאה הדרומית מהמנהרה, בתוך מקטע הקו האדום המכונה "תוואי המסילה הטורקית" בתל אביב-יפו, שנמשך בין פיר הרצל במזרח ובין רחוב קויפמן במערב. המקטע קיבל את שמו משום שהוא עובר בתוואי של קו הרכבת מיפו לירושלים שהוקם בימי השלטון העות'מאני בארץ ישראל, בסוף המאה ה-19.

אורכו של המקטע הוא כקילומטר: מנהרה באורך כ-650 מ' ובעומק של עשרה עד עשרים מטרים, מערבה ממנה ממוקמת תחנת אליפלט שאורכה כ-200 מ' ומערבה ממנה – פורטל באורך כ-150 מטרים, שהוא המקום שממנו עוברות הרכבות בין מפלס הקרקע ותת הקרקע. חברת מנרב זכתה במכרז לביצוע הקמת המקטע, בשיטת חפור וכסה.

התחנה מכילה 4 מסילות, 2 רציפי איים, חדרים טכניים וקומת ביניים למעבר הולכי רגל ומשתרעת על כ-150 מ'.
בנוסף, קיימת מנהרה הבנויה בצורת "חפירה וכיסוי" באורך של כ-650 מ' מתחנת "אליפלט" ועד לפתח היציאה ברחוב הרצל.

ביולי 2022 הסתיימו העבודות על המפרש שהוקם על גג התחנה.

ב-18 באוגוסט 2023, עם השקת הקו האדום, נפתחה התחנה.


קובץ:Tel Aviv Metrotram construction, Red Line, Neve Tsedek, June 2019.jpg|חפירת התחנה, יוני 2019.
קובץ:Elifelet Light Rail Station 1.jpg|מבט על רכבות ברציפים, אוגוסט 2023.


## קישורים חיצוניים

* 
* תוואי המסילה הטורקית באתר נת"ע
* מדיניות תכנון מתחם המסילה, באתר עיריית תל אביב-יפו
* רכבת קלה - תחנת "אליפלט" - תוכנית תא/ מק/ 3750, תכנון בניה ותוכניות מתאר
* 

## הערות שוליים

אליפלט
פורטל שנקר

**פורטל שנקר** הוא קטע בקו האדום כחלק מדנקל – המערכת להסעת המונים במטרופולין תל אביב.

הפורטל הוא מבנה תת-קרקעי, באורך כ-400 מטר, המחבר בין המקטע העליון לבין המקטע התת-קרקעי של הקו האדום ברכבת הקלה של תל אביב, סמוך למחלף גהה, על דרך ז'בוטינסקי, בין פתח תקווה לבני ברק.

## הקמת הפורטל
250px|ממוזער|ימין|נתיב האוטובוסים שקדם לפורטל שנקר
פורטל שנקר ממוקם בכניסה לעיר פתח תקווה והוא מחבר בין המנהרות התת-קרקעיות לבין הקו הקרקעי. הקבלן המבצע של הפרויקט הוא מנרב הנדסה ובנייה.

המבנה בוצע בשיטת Cut and Cover.

## קישורים חיצוניים

* 
* 

## הערות שוליים

קטגוריה:פתח תקווה: תחבורה
קטגוריה:כביש 481: תחבורה ציבורית
קטגוריה:דנקל – הקו האדום
תחנת שנקר

**תחנת הרכבת הקלה שנקר** היא אחת מהתחנות בקו האדום של הדנקל. מיקומה סמוך למחלף גהה, על רחוב ז'בוטינסקי, בין פתח תקווה לבני ברק. זו התחנה האחרונה לפני כניסת הרכבת למנהרה התת-קרקעית, בפורטל שנקר.

## הקמנה
הקמת התחנה החלה בשנת 2009 והיא נפתחה בדצמבר 2011 כתחנת אוטובוסים בשלב הראשון וכחלק מרכזי בנתיב תחבורה ציבורית של הרחוב.

בנובמבר 2014 פורסם כי ייסגר נתיב התחבורה הציבורית שהיה באזור התחנה ובמרכז הכביש, אחד מהסיבות לסגירת הנתיב הייתה שבציר נהרגו כ-21 אנשים מתאונות דרכים, על מנת לתת מענה תחבורתי ראוי הועברו הנתיבים בחזרה לצדדי הכביש ובנוסף גם היות מיקום המסלול שלו שאמור להיות מסלול הקו האדום בפתח תקווה. בדצמבר 2018 החלו עבודות הנחת המסילות והקמת תשתיות בשבילן.

בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.

בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.

## מיקום

## קישורים חיצוניים
* 
* 

## הערות שוליים

שנקר
קטגוריה:פתח תקווה: תחבורה
קטגוריה:פתח תקווה: מבנים
קטגוריה:כביש 481: תחבורה ציבורית
Come See Me

"**Come See Me**" (בקוריאנית: "**날 보러 와요**"; בעברית: "**בוא תראה אותי**") הוא סינגל שהוקלט על ידי להקת בנות הקיי-פופ הקוריאנית AOA. השיר יצא לאור ב-26 בנובמבר 2019, על ידי חברת התקליטים FNC אנטרטיינמנט, כסינגל הראשון מתוך המיני-אלבום השישי שלה, New Moon.

השיר הגיע למקום השמיני במצעד שירי העולם הדיגיטליים.

## רקע וכתיבה
השיר נכתב על ידי האן סונג הו, קים דו הון, סאו יונג בא וג'ימין והופק על ידי קים דו הון וסאו יונג בא. לדברי Genius, השיר "הוא שיר אלקטרופופ שמשלב בתוכו פעימות עזות שמביאות תחושה כזו של אווירה חולמנית. כמו כן, נראה כי בשיר ישנה מישהי שכמהה מאוד להיות עם האהוב שלה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות.

## וידאו קליפ
הווידאו קליפ הרשמי של השיר פורסם ב-26 בנובמבר 2019, ביום צאתו של המיני-אלבום וביום צאתו של השיר כסינגל. בתחילת הקליפ, ניתן לראות את כל אחת מבנות הלהקה הולכת במקום שונה, כמו כביש מהיר, אוהל של קרקס וכולי. בהמשך, הן מתאחדות ושרות את השיר יחד.

נכון ליוני 2020, מונה הצפיות של הקליפ עומד על למעלה מ-9 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בקוריאנית
I Used to Know Her: The Prelude

**I Used to Know Her: The Prelude** הוא המיני-אלבום הראשון של הזמרת האמריקאית . האלבום יצא לאור ב-3 באוגוסט 2018 על ידי חברת התקליטים תקליטי RCA. מתוך האלבום סינגל.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:אלבומי H.E.R.
קטגוריה:מיני-אלבומים באנגלית
קטגוריה:אלבומים שהופקו על ידי ד'מייל
קטגוריה:מיני-אלבומי חברת RCA רקורדס
חדר תשמישי הקדושה

[שמאל|ממוזער|250px|חדר תשמישי הקדושה ב[קתדרלת קלן]]
שמאל|ממוזער|250px|חדר תשמישי הקדושה בכנסייה בחנפ בהולנד. על השולחן אפוד המיסה
**חדר תשמישי הקדושה** (בלטינית: **Sacristia**) הוא בכנסייה חדר לשמירה על בגדי התפילה (כדוגמת גלימת הכומר הלבנה או האפוד המשמש את הכומר בזמן המיסה) וציוד כנסייתי אחר, כלי קודש (גביעים, פמוטים, נרות), ספרי קודש, לחם הקודש ותיקי הקהילה.

בדרך כלל ממוקם חדר תשמישי הקדושה בתוך הכנסייה, אך בחלק מהמקרים מדובר במבנה נספח או מבנה נפרד (כמו בחלק מהמנזרים). ברוב הכנסיות הוותיקות יותר, שוכן חדר תשמישי הקדושה ליד מזבח צדדי, או יותר בדרך כלל מאחורי או בצד המזבח הראשי.

בכנסיות חדשות יותר נמצא חדר תשמישי הקדושה לעיתים קרובות במקום אחר, כמו סמוך לכניסות לכנסייה. בחלק מהכנסיות יש יותר מחדר תשמישי קדושה אחד, שלכל אחד מהם יש תפקיד ספציפי. לעיתים קרובות משמשים חדרי תשמישי הקדושה הנוספים לתחזוקת הכנסייה וחפציה, כמו נרות וחומרים אחרים.

## אטימולוגיה
חדר תשמישי הקדושה קרוי בלטינית "סקריסטיה" (Sacristia), מונח שמקורו מהמילה "קדוש" (sacer) שממנה נגזר התואר "סקריסטה" (sacrista) שמשמעו "הנזיר האחראי על הכנסייה". ממונח זה נגזר תוארו של מי שאחראי על החדר (ובפועל על הכנסייה) . מהלטינית נגזר המונח לשפות האחרות: באנגלית sacristy בצרפתית Sacristie, בגרמנית Sakristei וכו'. לחדר זה יש לעיתים שמות אחרים, באנגלית Vestry ובגרמנית Garwehaus. התואר סקריסטן התגלגל באנגלית לתואר סקסטון (sexton) שממלא תפקיד זה בכנסיית רובע, ואחראי בנוסף לחדר לכנסייה ולאדמותיה (דומה בחלק מתפקידיו לתפקיד גבאי בבית כנסת).

## תיאור
חדר תשמישי הקדושה הוא גם המקום בו הכומר והמשרתים בקודש מתלבשים ומתכוננים לפני הפולחן. הם ישובו לשם בתום הפולחן כדי להסיר את מלבושיהם ולסדר במקומם את כל אחד מהכלים ששימשו במהלך הפולחן. שם גם מאוחסנים כיסויי הבד של המזבח. עבורם יש ארונות בחדר תשמישי הקדושה. תפילת סקריסטיה היא תפילה הנאמרת לפני הפולחן, בדרך כלל עדיין בחדר תשמישי הקדושה. היא משמשת להכנה הרוחנית של הכומר והמשרתים בקודש.

בחדרי תשמישי הקדושה יש בדרך כלל אגן כיור מיוחד, המכונה , אשר הניקוז שלו נקרא בהתאם "סקרריום" (sacrarium). הניקוז זורם ישירות לאדמה כדי למנוע ממים שהיו במגע עם פריטים קדושים, כמו מי הטבילה לאחר השימוש, להגיע לביוב או לבור ספיגה. הפיסקינה משמשת לשטיפת הבדים ששימשו במהלך חגיגת המיסה ומטליות ניקוי של גביעים ששימשו במהלך האוכריסטיה.

צנצנות יין הקודש, צלחת לחם הקודש, הגביע, וכלי קודש אחרים, הבדים המכסים את המזבח ולעיתים שמני הקודש מוחזקים בתוך חדר תשמישי הקדושה. רישומי הקהילה עשויים להישמר בחדר תשמישי הקדושה, והם מנוהלים על ידי פקיד הקהילה. חדרים אלו הם בדרך כלל מחוץ לתחום לציבור הרחב.

בנצרות המזרחית ממלאים את תפקיד חדר תשמישי הקדושה ה וה, שני חדרים או אזורים הסמוכים לשולחן הקודש (המזבח).

## קישורים חיצוניים

*Sacristy – מתוך האנציקלופדיה הקתולית 
* 

קטגוריה:אדריכלות כנסייתית
תשמיש
יחסי יפן–פיג'י

**יחסי יפן–פיג'י** הם היחסים הדיפלומטיים בין **[[יפן]]** לבין **[[פיג'י|הרפובליקה של פיג'י]]**. שתי המדינות כוננו יחסים דיפלומטיים רשמיים באוקטובר 1970.

## היסטוריה
בשנת 2019, יפן תרמה לפיג'י 2.3 מיליון דולר כדי לחזק את התשתית הפיג'יאנית נגד אסוני טבע. יפן אפשרה לצבא הפיג'יאני לעבור סדרת אימונים צבאיים ביפן. בנוסף, כוחות ההגנה של יפן הוטסו לפיג'י כדי לסייע להם לאחר אוסונות טבע אשר פקדו את האיים.

## סחר
בשנת 2018, שוויו של הייצוא היפני לפיג'י עמד על 10,600 מיליון ין. באותה השנה, שוויו של הייבוא היפני מפיג'י עמד על 4,500 מיליון ין.

## תיירות
בשנת 2018 מספר התיירים היפניים אשר נפשו בפיג'י עמד על 6,247 יפנים. באותה השנה, מספר התיירים הפיג'יאנים ליפן עמד על 727 בלבד.

## יפנים בפיג'י
על פי הלשכה היפנית המרכזית לסטטיסטיקה, באוקטובר 2017 התגוררו בפיג'י 492 אזרחים יפניים.

## נציגויות דיפלומטיות
ממוזער|250px|שגרירות פיג'י בטוקיו, בירת יפן
* יפן מיוצגת בפיג'י בדרג השגרירות באמצעות שגרירות רשמית שהיא מחזיקה בסובה, בירת המדינה.
* פיג'י מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פוטוס זהוב

**פוטוס** (שם מדעי: *Epipremnum aureum*) הוא מין צמח פורח, המשתייך למשפחת הלופיים. הצמח משמש כעציץ בית פופולרי.

מקור הצמח הוא כנראה באחד מאיי החברה שבפולינזיה הצרפתית או באיי שלמה. הוא הופץ גם ביערות טרופיים ותת-טרופיים ברחבי העולם כולל בצפון אוסטרליה, דרום-מזרח אסיה, דרום אסיה, איי האוקיינוס השקט ואיי הודו המערבית. לצמח ריבוי שמות נפוצים הכוללים: **פוטוס זהוב**, **צמח הכסף**, **קיסוס איי שלמה וגפן הטארו**. הוא נקרא גם **גפן השטן** או **קיסוס השטן** מכיוון שקשה להרוג אותו, והוא נשאר ירוק גם כשנשאר בחושך.

לעיתים מתייגים את הצמח בטעות כפילודנדרון.

פריחת הצמח נדירה, ולעיתים מתבצעת באופן מלאכותי על ידי שימוש בהורמונים.

## תיאור
הפוטוס הזהוב הוא צמח מטפס ירוק-עד שגדל לכ-20 מטר גובה, עם גבעולים בקוטר עד 4 סנטימטרים. הפוטוס הוא צמח מטפס שעושה שימוש בשורשי אוויר כדי להיצמד לאדמה.

העלים בצמחים הצעירים הם בצורת לב, והם קטנים יותר בדרך כלל, אך יכולים לשנות את צורתם בצמחים בוגרים יותר והם גדולים יותר.

צמח זה מייצר גבעולים נגררים כאשר הוא מטפס על עצים ואלה שורשים כאשר הם מגיעים לאדמה וצומחים לאורכה. העלים על גבעולים נגררים אלה גדלים עד 10 סנטימטרים אורך, והם אלה הנראים בדרך כלל בצמח זה כאשר הוא מעובד כצמח עציצים.

הפרחים מיוצרים מתחל עד 23 סנטימטרים אורך.

הפוטוס הזהוב מסווג למערכת בעלי פרחים, אך הוא המין המדווח היחיד מבין משפחת הלופיים שאינו מפתח פרחים. הסיבה לכך היא פגם גנטי בתפקוד הג'יברלין. הפגיעה הזו גורמת לכך שהצמח לא יהיה מסוגל לפתח GA ביואקטיביים הדרושים לפריחת הצמח. בניסוי נמצא שכאשר GA רוססו על הצמח נוצרה פריחה.

## רעילות
הצמח הוכר כרעיל לכלבים וחתולים על ידי הארגון האמריקאי למניעת התאכזרות לבעלי חיים (ASPCA) בגלל הימצאותם של רפידים (Raphides) בלתי מסיסים בגוף הצמח. לכן יש למנוע אכילה של פוטוס זהוב על ידי בעלי חיים אלה. תסמיני אכילת פוטוס עשויים לכלול גירוי בפה, הקאות וקושי בבליעה.

נוכחותו של קלציום אוקסלט עלולה לגרום לפגיעה ברמה נמוכה אף בבני אדם. תופעות העלולות להיגרם כתוצאה מצריכת פוטוס זהוב על ידי אדם הן אקזמה וכן צריבה או נפיחות בתוך הפה ובסביבתו. מגע עודף עם הצמח עלול לגרום לגירוי כללי בעור.
טקסט=Multiple close-ups of an Epipremnun aeruem bloom|מרכז|ממוזער|300px|פריחה מושרה

## קישורים חיצוניים

## הערות שוליים

קטגוריה:לופיים
קטגוריה:צמחים ביערות גשם באוקיאניה
גבי בארט

**גבי בארט** (באנגלית: **Gabby Barrett**; נולדה ב-5 במרץ 2000) היא זמרת-יוצרת אמריקאית. היא סיימה במקום השלישי בעונה ה-16 בתוכנית "אמריקן איידול". לאחר התוכנית הוציאה את סינגל "I Hope", שהגיע למקום 16 במצעד בילבורד הוט 100.

## ביוגרפיה
בארט היא אחת משמונה ילדים שנולדו לבלייז ופאם בארט. היא למדה בבית הספר התיכון הקתולי סרה במק'קיספורט, פנסילבניה ובהמשך עברה לבית הספר לאמנת הסייבר של פנסילבניה. היא החלה לשיר בגיל 9 ועשתה מופעים כבר בגיל 11. בשנת 2014 היא זכתה במסגרת התחרות "Kean Quest".

בגיל 14 עודד אותה אביה לשיר ביחד עם מקהלה, מה שגרם לה לשיר בעיקר שירים מסוגת המוזיקה הנוצרית.

## קריירה
לאחר שבארט השתתפה בתוכנית הטלוויזיה האמריקאית "אמריקן איידול", היא שיתפה פעולה עם כותב השירים והמפיק אלן פוסטר. השניים כתבו שלושה שירים שנכללו מיני-אלבום הראשון שלה; "Fireflies", "Your Name On It" ו-"Missin' Love".

בשנת 2025 גילמה את איזבלה בסרטו המוזיקלי של הראפר דה ויקנד "Hurry Up Tomorrow" המבוסס על אלבומו השישי "Hurry Up Tomorrow". 

## חיים אישיים
ב-5 באוקטובר 2019, בארט התחתנה עם משתתף העונה שלה באיידול, קייד פוהנר. ב-18 בינואר 2021, נולד לזוג ילד.

## דיסקוגרפיה
### אלבומי אולפן
* 2020: *[[Goldmine]]*
* 2024: *[[Chapter & Verse]]*

### מיני-אלבומים
* 2018: *[[The Fireflies EP]]*
* 2020: *[[Hall of Fame (אלבום של גבי בארט)|Hall of Fame]]*

### אלבומי הופעה
* 2021: *[[Live From The Goldmine]]*

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:מתחרות אמריקן איידול
קטגוריה:פורבס 30Under30
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
I Used to Know Her

**I Used to Know Her** הוא אלבום האוסף השני של הזמרת האמריקאית . האלבום יצא לאור ב-30 באוגוסט 2019 על ידי חברת התקליטים תקליטי RCA. מתוך האלבום יצאו ארבעה סינגלים.

## רקע
ב-4 באפריל 2019, הוציאה  את הווידאו קליפ הרשמי של השיר "Hard Place". בנוסף לכך, היא הופיעה בתוכנית הטלוויזיה "לייט שואו עם סטיבן קולבר" ובטקס פרסי גראמי ה-61, שהתקיים בשנת 2019, על מנת לקדם את המיני-אלבום ושיריו.

ב- 25 ביוני יצא הסינגל "Racks" בהשתתפות YBN קורדיי. הסינגל השני "21", יצא לאור ב-26 ביולי באותה השנה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי H.E.R.
קטגוריה:אלבומי אוסף באנגלית
קטגוריה:אלבומים שהופקו על ידי ג'ף גיטלמן
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ד'מייל
קטגוריה:אלבומי זהב בארצות הברית
קטגוריה:אלבומי חברת RCA רקורדס
I Hope

"**I Hope**" (בעברית: "**אני מקווה**") הוא סינגל שהוקלט על ידי הזמרת-יוצרת האמריקאית גבי בארט, מתוך האלבום, Goldmine. השיר יצא לאור ב-25 בינואר 2019, על ידי חברת התקליטים וורנר מוזיק נשוויל, כסינגל ראשון מתוך האלבום.

ב-17 באפריל 2020, יצאה גרסת רמיקס הכוללת את הזמר צ'ארלי פות'.

## רקע וכתיבה
השיר נכתב על ידי גבי בארט, זאכרי קייל, ג׳ון ניטה והופק על ידי רוס קופרמן, זאכרי קייל.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-83 מיליון השמעות.

## ביקורת

### רשימות סוף שנה
"" עם הזמר האמריקאי צ'ארלי פות' נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "" נכלל בדירוגם ונאמר כי "...זמר הפופ צ'ארלי פות' מציע בכישרון את נקודת המבט של הבחור ברמיקס הזה".

## וידאו קליפ
הווידאו קליפ הרשמי של השיר פורסם ב-7 בפברואר 2019, הועלה לערוץ היוטיוב של בארט. בקליפ, ניתן לראות את בארט מתיישבת על כיסא במבנה נטוש ומתחילה לבצע את השיר במהלכו מציגים קטעים שונים שלה ושל בן זוגה לאחר מכן בן זוגה מאהב בבחורה אחרת ועוזב את בארט כעבור פרק זמן אותו בחורה מתאהבת בגבר אחר ועוזבת אותו כפי שעשה לבארט.

נכון למרץ 2021, מונה הצפיות של הקליפ עומד על למעלה מ-94 מיליון צפיות.

## הופעות חיות
* ב-5 במאי 2019, ביצעה בארט על במת אמריקן איידול, את הסינגל "I Hope", בהופעת בכורה הטלוויזיונית הראשונה שלה.
* ב-11 בנובמבר 2020 ביצעה בארט, יחד עם צ'ארלי פות' את השיר בטקס פרסי איגוד מוזיקת הקאנטרי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלי בכורה מ-2019
קטגוריה:שירי צ'ארלי פות'
קטגוריה:שירים באנגלית
קטגוריה:שירים על תקווה
קטגוריה:סינגלים בהוצאת וורנר רקורדס נאשוויל
נצבת

לפי חז"ל **נִצֶּבֶת** הייתה אמו של דוד המלך ואשת ישי. בניגוד לאמותיהם של שאר המלכים, שמה אינו מופיע בתנ"ך, אלא בתלמוד בבלי. הכתוב מזכיר רק את אביו.

לפי הסיפור המקראי, אימו מוזכרת (באנונימיות) ב; דוד מבקש ממלך מואב שיוכלו להתגורר אצלו, להימלט מאימת שאול המלך, בתקופה שדוד נרדף מפניו. ואכן, הוריו ישבו אצל מלך מואב משך תקופה ארוכה: . בפסוקים לא מופיע שיצאו משם, ואכן אמרו חז"ל שהם נרצחו שם.

במסכת בבא בתרא מציגים חז"ל את שמותיהן של אמהות של דמויות מהמקרא אשר אינן מופיעות בתנ"ך, ביניהן אם דוד - נצבת בת עדאל. 

יש שטענו כי השם עדאל אינו שם אביה אלא מהווה סמל לטהרתם של דוד ואמו כדברי המדרש "וסימניך טמא טמא טהור טהור". המילה 'עדיאת' בארמית פירושה 'להרות', והשם עדאל רומז כי מעשה הלידה הוא ניסי ומצוי בידי האל.

ילקוט המכירי לספר תהילים מספר כי לישי היו שתי נשים. האחת אהובה והשנייה שנואה. האם אשר שמה נעדר מילקוט המכירי היא דמות מרכזית בסיפור. יש בתנ"ך מוטיב חוזר בו הבעל מוצא עצמו עם אישה אחרת: כך הוא בסיפורם של יעקב ולאה, וכן בסיפור יהודה ותמר - שמשתיהן יצא דוד: מלאה נולד יהודה, ומתמר נולד פרץ. בדברי חז"ל מובאת מסורת קדומה לפיה עניין זה שייך להנהגה עליונה נסתרת, המיוחדת לדברים הנוגעים להופעת מלכות ישראל.

ייתכן שהסיפור המובא במדרש בא להתמודד עם שאלת ייחוסו של דוד שהתעוררה אז:

"חד אמר, דוד בן אהובה היה, וחד אמר דוד בן שנואה היה. והיו לו לישי שישה בנים גדולים, ופירש מאשתו ג' שנים. לאחר ג' שנים הייתה לו שפחה נאה ונתאווה לה. אמר לה: "בתי, תקני עצמך הלילה כדי שתכנסי אלי בגט שחרור". הלכה השפחה ואמרה לגברתה: "הצילי עצמך, ונפשי ואדוני מן הגיהנום". אמרה לה (האישה): "מאי טעם?" שחה לה את הכול. אמרה לה (האישה): "בתי, מה אעשה שהיום ג' שנים שלא נגע בי?" אמרה לה (השפחה): "אתן לך עצה, לכי תקני עצמך, ואף אני כך, ולערב כשיאמר: סגרי הדלת! תיכנסי את ואני אצא". וכך עשתה. לערב עמדה השפחה וכבתה את הנר, באה לסגור את הדלת, נכנסה גברתה ויצאה היא. עשתה עמו כל הלילה ונתעברה בדוד. ומתוך אהבתו על אותה שפחה יצא דוד אדום מבין אחיו. לט' חודשים ביקשו בניה להורגה ואת בנה דוד, כיוון שראו שהוא אדום, אמר להם ישי – הניחו לו ויהי לנו משועבד ורועה צאן... כשהגיע שמואל להמליך את בנו של ישי וכל הבנים נפסלו למלוכה חוץ מדוד שנמצא ראוי – אמרו ישי ובניו: לא בא שמואל אלא לבזותנו ולהודיע לישראל שיש לנו בן פסול... ואימו של דוד אמרה – "אבן מאסו הבונים" – לא הבונים אלא "הבנים" - "אי בן שמאסו אותך אחיך, והיית לראש פינה", ועלית על כולן".

בספר עשרה מאמרות לרמ"ע מפאנו ביאר את מעשהו זה של ישי אבי דוד, וכתב שהמניע שלו לכך היה משום שחשש שמא דברי דואג האדומי, שעמדתו הידועה הייתה שכיוון שהוא מזרע רות המואביה, הרי הוא אסור לבוא בקהל ישראל, נכונים - ולפיכך הוא מותר בשפחה. משכך, שחרר ישי את שפחתו על תנאי, שאם דואג טועה והוא מותר לבוא בקהל, וממילא אסור בשפחה, הרי היא משוחררת; ואם דואג צודק והוא אסור לבוא בקהל, וממילא מותר בשפחה, אינו משחרר אותה. בכך רצה ישי לטהר את זרעו גם לפי צד הספק שמא פסול הוא, שכן אם כך, ישא שפחה וישחרר את הולד שיהיה עבד משוחרר, שכשר לבוא בקהל. אמנם, בסופו של דבר הוכרעה ההלכה במסורת מבית דינו של שמואל הנביא, כי האיסור חל רק על גר מואבי ולא על גיורת מואביה, ולפיכך רות - וכל בית דוד שמזרעה - כשרים ומותרים לבוא בקהל ישראל.

## אילן יוחסין

## הערות שוליים

קטגוריה:אישים בתלמוד
קטגוריה:יהודים שזהותם אינה ידועה
קטגוריה:דוד
קטגוריה:משפחת ישי
כה יקר ללבי

**כה יקר ללבי** (באנגלית: **So Dear to My Heart**, נקרא בארץ בהפצתו המקורית **קרוב לליבי**) הוא סרט ילדים אמריקאי עם קטעי הנפשה תוצרת אולפני ההנפשה של וולט דיסני משנת 1948 עם בובי דריסקול וברל אייבס בתפקידים הראשיים.

זה סרטו הראשון של אייבס ששר בו מספר שירים ומלווה עצמו בגיטרה. שירו "Lavender Blue" היה מועמד לפרס אוסקר לשיר המקורי הטוב ביותר.

ב-1949 הוענק לבובי דריסקול פרס אוסקר לשחקן הצעיר על משחקו בסרט זה ובסרט החלון.

התסריט מבוסס על ספר הילדים "Midnight and Jeremiah" של סטרלינג נורת'  מ-1943.

## תקציר העלילה
ג'רמיה קינקייד (בובי דריסקול) גר עם סבתו "גרני" קינקייד (ביולה בונדי) בחווה בכפר קטן באינדיאנה, 1903. הוא חובב סוסים ומתרגש כאשר מגיעה לכפר רכבת וממנה יורד סוס המרוצים המפורסם Dan Patch . הסוס מורד מהרכבת כדי שהנפח המקומי, "הדוד" היירם (ברל אייבס), ישלוף מפרסתו מסמר עקום. ג'רמיה חולם להיות רוכב סוסים.

בדיר הכבשים בחווה נולדים תאומים, טלה לבן וטלה שחור. הכבשה דוחה את השחור וג'רמיה מאמץ אותו וקורא לו דני על שם סוס המרוצים. הוא מבלה אתו הרבה ביחד עם שכנתו וחברתו טילדי (לואנה פאטן)..

דני הוא כבש שובב וגורם נזקים גדולים בכפר ובעיקר בחווה. הסבתא רוצה למכור אותו אבל רחמיה נכמרים על ג'רמיה. הדוד היירם מתקן את הנזקים וגם מעודד את ג'רמיה להשתתף ביריד החקלאים המחוזי. ג'רמיה מהסס אבל כאן מופיע בהנפשה הינשוף החכם ומעודד אותו בדוגמאות מההיסטוריה כמו דוד שגבר על גוליית וברוס מלך סקוטלנד שגבר על האנגלים.

כדי לממן את ההשתתפות בתחרות עובד ג'רמיה בשליחויות ומביא חלות דבש לחנות המקומית. הסבתא, שהתנגדה להשתתפות בתחרות, מסכימה לכך לבסוף.

אנשי העיירה נפרדים מג'רמיה ודני שעולים לרכבת. בתחרות לא זוכה ג'רמיה במקום ראשון כי הכבש שלו שחור וגם אין לו אילן יוחסין אבל השופט הראשי (הארי קארי) מתרשם מהטיפול שהעניק ג'רמיה לדני ומעניק לו פרס מיוחד. כל אנשי העיירה מקבלים בהתלהבות את ג'רמיה ודני ברדתם מהרכבת.

## צוות השחקנים

## קישורים חיצוניים
* 

* כה יקר ללבי, באתר TCM
* ברל אייבס שר "Lavender Green" בסרט, באתר יוטיוב
* השיר "כה יקר ללבי" בתחילת הסרט, באתר יוטיוב

## הערות שוליים

קטגוריה:סרטי 1948
קטגוריה:סרטים באנגלית
קטגוריה:סרטים אמריקאיים
קטגוריה:סרטים מוזיקליים
קטגוריה:סרטי ילדים
קטגוריה:סרטי הנפשה אמריקאיים
קטגוריה:דיסני: סרטים
קטגוריה:סרטי וולט דיסני
קטגוריה:סרטים המבוססים על רומנים אמריקאים
ליאון אוגוסטין לרמיט

**ליאון אוגוסטין לרמיט** (בצרפתית: **Léon Augustin Lhermitte**; 31 ביולי 1844, פיקרדי – 28 ביולי 1925, פריז) היה צייר צרפתי, חבר באקדמיה לאמנויות היפות. הוא היה אביו של ז'אק ז'אן לרמיט.

## ביוגרפיה
ליאון אוגוסטין לרמיט נולד למשפחה משכילה אך צנועה. אביו, שהיה מורה, הבחין בכישרונו לציור ועודד אותו בתחום זה. בשנת 1863, הצטרף לרמיט כתלמיד לבית הספר המיוחד לציור ולמתמטיקה, הידוע בשם "בית הספר הקטן" (אשר הפך להיות בית הספר הלאומי הגבוה לאמנויות היפות.) ולמד בהוראתו שלHorace_Lecoq_de_Boisbaudran  הוראס לקוק דה בואסבודרן.

ההצלחה הראשונה של הצייר הייתה בשנת 1864 כאשר הוא הציג את יצירותו בתערוכה בפריז. בהמשך הוא קיבל מספר פרסים לרבות גרן-פרי בתערוכה עולמית בשנת 1889. בשנת 1884 הוא התקבל ללגיון הכבוד.

**יצירתו**

חיי הכפריים באזור הולדתו היוו את מקור ההשראה העיקרי שלו. הוא זכה לכינוי "הצייר של הקוצרים", עבודותיו משקפות את החיים החברתיים של הפועלים והאיכרים בתקופתו דרך סצנות של עבודה כפרית או עירונית. (הציור **התשלום לקוצרים** 1882:La paye des moissonneurs נמצא ב-מוזיאון ד'אורסה בפריז) ציור זה הביא לו תהילה והכרה מצד עמיתיו. לרמיט נהנה מקריירה בינלאומית והכרה רחבה. בשנת 1869 ערך את ביקורו הראשון באנגליה, שם פגש את אלפונס לגרוס Alphonse_Legros  והתיידד עם אנרי פנטן-לאטור.Henri_Fantin-Latour  וג'יימס מקניל ויסלר James_McNeill_Whistler  מאותו רגע, חזר באופן קבוע ללונדון, שם מכר את יצירותיו דרך הסוחרים פול דוראן-רואל Paul_Durand-Ruel  ואדווין אדוארדס Edwin_Edwards 

הוא הציג בסלונים בהם זכה בפרסים מספר פעמים, וכן שימש כחבר צוות שיפוט בתערוכה הבינלאומית השנייה של שחור ולבן בשנת 1886 בקטגוריית הציור בפחם, כמו גם בתערוכה העולמית בשנת 1900 בפריז.

עבודות של לרמיט מתאפיינות בייצוג חיי יום יום של פשוטי העם. בתחילת הקריירה הוא צייר בעיקר בצבעי שמן. בהמשך הוא העדיף פסטל, תצריב וגם ציורי פחם. לרמיט הכין ציורים דקורטיביים לבנייני אוניברסיטת פריז.

עבודות של לרמיט מוצגות במוזיאון ד'אורסה, מוזיאון פילדלפיה לאמנות, מוזיאון ואן גוך, המוזיאון הלאומי לאמנות מערבית ומוזיאונים נוספים.

## עבודות

Lhermitte_-_Procession_near_Ploumanach,_1879.jpg|מרכז|ממוזער|147x147 פיקסלים|התשלום לקוצרים - ליאון אוגוסטין לרמיט - מוזיאון ד'אורסה
Lhermitte_-_Les_Glaneurs,_1887.jpg|אוספי דגנים, 1887
Lhermitte_Léon_Augustin_Hafen_v_Granville_a_Abend_Landesmuseum_Hannover.JPG|נמל גרנוויל
Claude_Bernard_and_his_pupils._Oil_painting_after_Wellcome_L0006244.jpg|קלוד ברנר עם תלמידיו


## קישורים חיצוניים

## ציורים אוספים ותערוכות
* קורות חיים

קטגוריה:ציירים צרפתים
קטגוריה:מפקדים בלגיון הכבוד
קטגוריה:צרפתים שנולדו ב-1844
קטגוריה:צרפתים שנפטרו ב-1925
אובציה

**אובציה** (ברוסית: **Овация**) הוא פרס מוזיקלי לאומי רוסי בתחום המוזיקה הפופולרית, נוסד כאנלוג לפרסי מוזיקה זרה - "פרס גראמי" האמריקאי ו"פרסי המוזיקה הבריטית". הטקס הראשון התקיים בשנת 1992. מאז 1995 הפרס זוכה בתואר "פרס המוזיקה הרוסית הלאומית", והוא מכסה את כל הז'אנרים, כולל מוזיקה קלאסית, מוזיקה עממית, מוזיקת רוק ופופ, ג'אז ותיאטרון מוזיקלי.

## היסטוריה
הצגת הפרס התקיימה ב־12 בספטמבר 1991 באולם הקונצרטים המרכזי של המדינה "רוסיה" שנמצא במלון על אותו השם. בתחילה הוצע לקבוע את הזוכים על ידי הקהל: כל אחד מהם יכול לרכוש כרטיס מיוחד, למלא אותו ולשלוח אותו למארגנים. עם זאת, שיטה זו סייעה בזיהוי הזוכים רק בטקס הראשון בשנת 1992. בכל האובציות שלאחר מכן נקבעו הזוכים על ידי הצבעת מושבעים סגורה - על ידי הוועדה האקדמית הגבוהה, הכוללת אנשי עסקים, עיתונאים ונציגי תרבות.
לזוכים הוענקו פסלונים - מיניאטורות פיסוליות על דוכן עשוי אבן יקרה, ומשכפלות שתי כפיים מחיאות כפיים בצבע זהב.

לבקשת משרד התרבות של הפדרציה הרוסית בשנת 1995, הפרס נרשם בממשלת רוסיה וקיבל מעמד של "פרס המוזיקה הרוסי הלאומי". הפרס נערך בכמה עשרות מועמדויות, בהן "סולן השנה", "מלחין השנה", "אלבום הקונצרט הטוב ביותר", "הבכורה הקולית הטובה ביותר של השנה" וכן הלאה. הוענקו גם פרסים מיוחדים - "אגדה חיה", "לתרומה מיוחדת להתפתחות התרבות הרוסית". הטקס החגיגי נערך מדי שנה (למעט 1993, 2003-2007) באולם הקונצרטים המרכזי של המדינה "רוסיה" או בארמון הקרמלין הממלכתי.

במהלך השנים, כ-400 דמויות מובילות באמנות מוזיקלית הפכו לבעלי הפסלון. להקת Na-Na והמפיק בארי אליבסוב קבעו שיא בכך שזכו בפרס 12 פעמים. בנוסף קיבלה הלהקה Na-Na את פרס אובציה בקטוריה "הלהקה הטובה של העשור", ובארי אליבסוב בקטגוריה "המפיק הטוב ביותר של העשור". לאלה פוגצ'ובה יש 6 פסלונים ב־6 קטגוריות: "סולנית פופ" (1992), "אגדת חיה" (1994), "במאי-מפיק" (1995), "להיט השנה" (1997), "זמרת העשור" (2001), "הלהיט המוצלח של העשור" (2001). להקת אגאתה כריסטי היא להקת הרוק היחידה שקיבלה 4 פסלוני אובציה.

## קישורים חיצוניים

* 

## הערות שוליים

קטגוריה:פרסים מוזיקליים רוסיים
כביש 4622

**כביש 4622**, הקרוי **[[דרך רבין (פתח תקווה)|דרך יצחק רבין]]** בתוואי שעובר בפתח תקווה, **דרך לוי אשכול** בתוואי העובר בקריית אונו ו**רחוב העצמאות** בתוואי העובר באור יהודה הוא כביש מקומי בבקעת אונו אשר מתחיל בצומת סביון ומסתיים בצומת משה דיין, שם הוא נפגש עם כביש 481. הכביש משמש כציר תנועה מרכזי ביישובי האזור, בהם גם גני תקווה, סביון וגבעת שמואל. הכביש מחבר בין צירי רוחב כמו כביש 461, כביש 471 וכביש 481.

## היסטוריה
ביוני 1997 פורסם כי חלק מהכביש שיתחבר למחלף אונו בכביש מכבית העתידי הוסט כ-30 מטר על מנת לחברו למחלף. לימים הכביש יהיה חלק מכביש 4622.
ממוזער|רחוב לוי אשכול, בסמוך לקניון קריית אונו. ספטמבר 2008

ביוני 2016 נפתחה לתנועה דרך התקווה אשר מחברת את הכביש לשכונת פסגת אונו בקריית אונו וכן לגני תקווה וגת רימון.

בינואר 2019 פורסם כי בדרך לוי אשכול בקריית אונו יהרסו 15 בניינים המתפקדים כשיכון ובמקומם יוקמו כ-9 מגדלים עם שדרה מסחרית במסגרת פרויקט פינוי בינוי בעיר. הדבר צפוי להשפיע על הרחוב בכך שיוקם בו חזית מסחרית אשר תוכל לשפר את תדמית הרחוב והאזור.
ממוזער|פסלי רחוב בדרך יצחק רבין, פברואר 2010

בספטמבר 2019 בוצעו עבודות שדרוג בתוואי הכביש העובר בפתח תקווה, בין היתר שודרגו מערכות הביוב והתשתיות ונסלל אספלט חדש.
ממוזער|רחוב לוי אשכול בצמוד לרחוב ירושלים, 1963
ממוזער|תחנת הדלק פז בקריית אונו, יוני 2013
[ממוזער|דרך רבין בפתח תקווה מכיוון צפון. השטח מימין לכביש הוא שטח [גבעת שמואל (2021)]]
בכל תוואי הכביש צפוי להיבנות נתיב תחבורה ציבורית כחלק מפרויקט מהיר לעיר אשר מטרתו היא להקים כמעט 300 קילומטרים של נתיבי תחבורה ציבורית באזור גוש דן וב-17 ערים באזור. על פי התכנון הקמת כל מכלול הנתיבים תסתיים תוך בסוף 2021.

במאי 2020 אכן החלו העבודות להקמת נתיב התחבורה הציבורית במסגרת פרויקט מהיר לעיר, העבודות יחלו במקטע בסמוך למחלף אונו. מלבד הנתיב יסלל גם שביל אופניים, יחודשו המדרכות ויותקנו תחנות אוטובוס חדשות. באפריל 2022 פורסם כי יוקם גשר מעל דרך רבין שיחבר את נווה עוז לפסגת הדר.

## מסלול הכביש

## ראו גם
* כביש 40
* נתיבים מהירים בגוש דן

## הערות שוליים

קטגוריה:אור יהודה: תחבורה
קטגוריה:גבעת שמואל: תחבורה
קטגוריה:ישראל: כבישים
קטגוריה:פתח תקווה: רחובות
קטגוריה:קריית אונו: תחבורה
קלטנבאך

**קלטנבאך** (בגרמנית: **Kaltenbach**) היא עיירת סקי בעמק צילרטל שבמדינת טירול, אוסטריה.
## גאוגרפיה
קלטנבאך נמצאת למרגלות מרחב הגלישה Kaltenbach – Hochzillertal ובו 85.6 ק"מ של מסלולי סקי בחורף, המקושרים ביניהם על ידי 36 רכבלים ומעליות.
מרחב גלישה זה מחובר באמצעות רכבל למרחב צמוד - Hochfügen, ויחדיו שני המרחבים מציעים 166 ק"מ של מסלולי גלישה.
בקיץ ניתן לעלות להרים למסלולי טיולים ואופניים.

קלטנבאך נמצאת בלב מרחב גלישה הקרוי Super Zillertal, שכולל 10 מרחבי גלישה ו-649 ק"מ של מסלולים בסקי פס אחד.

בשנת 2019 נפתח בעיר מתחם ספורט חדשני הכולל בתוכו באולינג, פארק טרמפולינות, זירת קרח, אולמות סקוואש ומתחם בולדר.
## קישורים חיצוניים

* 

קטגוריה:אתרי סקי באוסטריה
קטגוריה:טירול: יישובים
סמואל לידל מקגרגור מת'רס

**סמואל לידל מקגרגור מת'רס** (באנגלית: **Samuel Liddell MacGregor Mathers**; 11 בינואר 1854 - 20 בנובמבר 1918) היה מיסטיקן וסופר בריטי, אשר היה ידוע בעיקר כאחד המייסדים של מסדר השחר המוזהב.

## חייו
### שנותיו הראשונות
מת'רס נולד ב-8 או ב-11 בינואר 1854, בהאקני שבלונדון. אביו, ויליאם מת'רס, נפטר כשהוא היה עוד ילד. אמו, קולינס, נפטרה בשנת 1885. הוא היה לומד בבית הספר בבדפורד, והיה עובד בבורנמות', זאת לפני שהוא עבר ללונדון לאחר פטירתה של אמו.

אשתו של מת'רס הייתה מוינה מת'רס, אחותו של הפילוסוף אנרי ברגסון.

### מסדרים ואגודות
מת'רס התוודע אל מסדר הבונים החופשיים דרך שכנו אשר עסק באלכימיה, ונחנך באופן רשמי אל המסדר ב-4 באוקטובר 1877. ב-30 בינואר 1878, הגיע מת'רס לדרגת "רב-בונה חופשי". בשנת 1882, התקבל לאגודת צלב הוורד של אנגליה , אותו הוא עזב בשנת 1903.

### תרגומיו
מת'רס שלט במספר שפות, בין השאר הוא שלט באנגלית, צרפתית, לטינית, יוונית, עברית וקופטית. בזכות שליטתו במספר רב של שפות, ולאור עניינו הרב בתורת הנסתר, תרגם מת'רס מספר טקסטים חשובים מאוד בנושאים מגוונים, בין השאר בנושאי קבלה וכישוף.

## פטירה
מת'רס נפטר ב-5 או ב-20 בנובמבר 1918, בפריז. נסיבות מותו אינן ברורות עד עצם היום הזה, ובתעודת הפטירה שלו אף לא צוינה סיבת המוות. אחת הטענות שעלו במהלך השנים היא שהוא נפטר כתוצאה מהשפעת הספרדית.

## הערות שוליים

קטגוריה:סופרים בריטים
קטגוריה:מיסטיקנים
קטגוריה:מתרגמים אנגלים
קטגוריה:בריטים שנולדו ב-1854
קטגוריה:בריטים שנפטרו ב-1918
Like a Cat

**Like a Cat** (בעברית: **כמו חתולה**) הוא המיני-אלבום השני של להקת בנות הקיי-פופ הקוריאנית AOA. המיני-אלבום יצא לאור ב-11 בנובמבר 2014, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Like a Cat".

המיני-אלבום הגיע למקום השלישי במצעד האלבומים של קוריאה הדרומית.

## רקע
ב-11 בנובמבר 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Like a Cat". השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום השביעי במצעד שירי העולם של בילבורד. השיר נמכר בלמעלה מ-1,248,564 עותקים במדינה.

המיני-אלבום נמכר בלמעלה מ-29,588 עותקים בקוריאה הדרומית, ו-816 עותקים ביפן.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומים מ-2014
קטגוריה:אלבומי AOA
קטגוריה:מיני-אלבומים בקוריאנית
אומרל

ממוזער|250px| אומרלים מתבוננים בסלילה מחודשת בפינת Palazzo Re Enzo ודרך Rizzoli, בולוניה (2016)
**אוּמַרֵל** (מבוטא באיטלקית: [umaˈrɛlː]; גרסה מודרנית של  בדיאלקט בולונזי) הוא מונח פופולרי בבולוניה המתייחס באופן ספציפי לגברים בגיל הפנסיה המעבירים את זמנם בצפייה ממושכת באתרי בנייה, ובמיוחד באתרי עבודות בכביש. המילה נכנסה למילון דזינגרלי האיטלקי במהדורת 2021.

האומרל הסטראוטיפי צופה במשך שעות במתרחש, כשידיו משולבות מאחורי גבו, מציע לפועלים ולמנהלי העבודה עצות ומנסה לפתוח בשיחה עם עוברים ושבים אקראיים. משמעותו המילולית של הביטוי היא "אדם קטן" (נפוץ גם בגרסה ), ולעיתים קרובות מתווספת אליו סיומת הרבים s (בהשפעת האנגלית). המונח הופך נפוץ יותר ויותר באזורים אחרים באיטליה, לפעמים בשיתוף עם "זדורה" (או ), היא אשתו של ה"אומרל". הפצתו של המונח מיוחסת לסופר דנילו מאזוטי, שבשנת 2005 פרסם מאמר על התופעה ועיוות במכוון את הניב הקלאסי של בולוניה, כדי לחדש את המילה כך שתישמע איטלקית ומודרנית. בהמשך כתב מאזוטי שני ספרים על הנושא ויצר סביבו בלוג פופולרי.

## האומרלים ופועלם
בשנת 2015 הקצתה העיר ריצ'ונה, כ-130 ק"מ דרומית-מזרחית לבולוניה, תקציב של 11,000 יורו כדי לשלם קצבה ל"אומרלים" לפיקוח על עבודות בעיר: ספירת מספר המשאיות פנימה והחוצה כדי להבטיח שהחומרים נמסרו ופונו על פי התקבולים, ופיקוח מפני גנבה בשעות בהן האתר עמד ללא שמירה מאורגנת. העיירה סן לאצארו די סבנה, הממוקמת כ-6 ק"מ דרומית-מזרחית לבולוניה, העניקה את פרס "אומרל השנה" לתושב המקום, מר פרנקו בוניני.

בשנת 2016, האיגוד התרבותי המקומי "Succede solo a Bologna" ("זה קורה רק בבולוניה") הנפיק 'תעודות אומרל' כאמצעי מימון המונים לשיקום כנסיית סן פטרוניו. במקביל, עלתה לאוויר אפליקציית סמארטפון בשם "Umarells", שעוקבת אחר מיקום עבודות דרכים ואתרי בנייה מתמשכים. רשת המסעדות "בורגר קינג" אף הגדילה לעשות ו"שכרה" "אומרלים" כחלק מקמפיין שיווקי במדיה החברתית המקדם את נוכחותה המוגברת במדינה.
[טקסט=אומרל מתבונן באתר בניה של הרכבת הקלה בתל אביב|ממוזער|אומרל מתבונן באתר בניה של [מערכת להסעת המונים במטרופולין תל אביב - קווי רכבת קלה|הרכבת הקלה בתל אביב, אוקטובר 2022]]
ביולי 2017, ועדת הייעוץ למתן שמות הרחובות של מועצת העיר בולוניה אישרה את שמה של הכיכר הציבורית שממזרח למרכז העיר ברובע צ'ירנאייקה - "Piazzetta degli Umarells" (כיכר האומרלים) כהוקרה לתהילה המקומית של התופעה והשם שלה - תוך ציון באירוניה מודעת שהכיכר נמצאת בבנייה באותה תקופה. באפריל 2018 נחנכה הכיכר הציבורית על ידי חבר מועצת העיר מתאו לפורה, נשיא המחוז סימון בורסארי, "שר האומרלים" פרנקו בוניני, הסטנדאפיסט מאוריציו פליארי המכונה "דויליו פיצוקי" והסופר דנילו מזוטי. באוקטובר 2019 נגנב שלט הרחוב של הכיכר.

## בתרבות
באפריל 2020 הקדיש מגזין הקומיקס הפופולרי טופולינו (הוא מיקי מאוס) פרק לאומרל גרינדו פרסיקטי.

## לקריאה נוספת

* *Umarells 2.0. Sono tanti, vivono in mezzo a noi, ci osservano... e noi osserviamo loro [Umarells 2.0. They are many, they live amongst us, they obvserve us... and we observe them].* Bologna, Pendragon Press (2010) by Danilo Masotti. 
* *Oltre il cantiere: fenomenologia degli Umarells [Beyond the construction site: the phenomenology of the Umarells].* Bologna, Pendragon Press (2016) by Danilo Masotti. 


## קישורים חיצוניים

* 
* 
* 
* הגדרת המילה, באתר Urban Dictionary
* הבלוג של האומרלים

## הערות שוליים

קטגוריה:איטליה: תרבות
קטגוריה:בולוניה
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה

**פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה** הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-70 ב-2018. מ-1970 ועד 2017, סדרות עם פרקים באורך חצי שעה ושעה נכללו יחד בקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה).

## זכיות ומועמדויות

## מועמדויות מרובות

;2 מועמדויות
*בולרז
*בארי

## הערות שוליים

עריכת הסאונד הטובה ביותר לסדרת קומדיה או דרמה (חצי שעה) ואנימציה
New Moon (מיני-אלבום)

**New Moon** (בעברית: **ירח חדש**) הוא המיני-אלבום השישי של להקת בנות הקיי-פופ הקוריאנית AOA. המיני-אלבום יצא לאור ב-26 בנובמבר 2019, על ידי חברת התקליטים FNC אנטרטיינמנט. מתוך המיני-אלבום יצא הסינגל היחיד "Come See Me".

המיני-אלבום הגיע למקום השלישי במצעד האלבומים של קוריאה הדרומית.

## רקע
ב-26 בנובמבר 2019, יום צאתו של המיני-אלבום, יצא הסינגל הראשון והיחיד מתוכו "Come See Me". השיר הגיע למקום ה-51 במצעד השירים הדיגיטליים של קוריאה הדרומית, תוך שהגיע למקום ה-29 במצעד השירים החמים של המדינה. במצעד שירי העולם הדיגיטליים הגיע למקום השמיני.

המיני-אלבום נמכר בלמעלה מ-15,553 עותקים בקוריאה הדרומית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומים מ-2019
קטגוריה:אלבומי AOA
קטגוריה:מיני-אלבומים בקוריאנית
קטגוריה:אלבומי אלקטרופופ
Ace of Angels

**Ace of Angels** הוא אלבום הבכורה של להקת בנות הקיי-פופ הקוריאנית AOA. אלבום הבכורה יצא לאור ב-14 באוקטובר 2015, על ידי חברות התקליטים דלישס דלי רקורדס ויוניברסל מיוזיק גרופ. מתוך אלבום הבכורה יצאו שלושת הסינגלים: "Miniskirt", "Like a Cat" ו-"Heart Attack".

אלבום הבכורה הגיע למקום השני במצעד האלבומים של יפן.

## רקע
ב-1 באוקטובר 2014, שנה לפני צאתו של אלבום הבכורה, יצא הסינגל הראשון מתוכו "Miniskirt". השיר הגיע למקום ה-11 במצעד השירים הדיגיטליים של קוריאה הדרומית, תוך שהגיע למקום השמיני במצעד השירים החמים של המדינה. השיר נמכר בלמעלה מ-1,360,578 עותקים במדינה.

אלבום הבכורה נמכר בלמעלה מ-25,256 עותקים ביפן ונחשב לאלבומה הנמכר ביותר של הלהקה במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2015
קטגוריה:אלבומי AOA
קטגוריה:אלבומים ביפנית
קטגוריה:אלבומי אלקטרופופ
קטגוריה:אלבומי חברת יוניברסל מיוזיק יפן
Runway (אלבום)

**Runway** (בעברית: **מַסלוּל הַמרָאָה**) הוא אלבום האולפן השני של להקת בנות הקיי-פופ הקוריאנית AOA. האלבום יצא לאור ב-30 בנובמבר 2016, על ידי חברות התקליטים וירג'ין מיוזיק ויוניברסל מיוזיק גרופ. מתוך האלבום יצאו שלושת הסינגלים: "Give Me the Love", "Good Luck" ו-"".

האלבום הגיע למקום החמישי במצעד האלבומים של יפן.

## רקע
ב-20 באפריל 2016, כמה חודשים לפני צאתו של האלבום, יצא הסינגל הראשון מתוכו "Give Me the Love". השיר הגיע למקום השלישי במצעד השירים של יפן, תוך שהגיע למקום השישי במצעד השירים החמים של המדינה. השיר נמכר בלמעלה מ-33,010 עותקים במדינה.

האלבום נמכר בלמעלה מ-16,628 עותקים ביפן ונחשב לאלבומה השני הנמכר ביותר של הלהקה במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי AOA
קטגוריה:אלבומים ביפנית
קטגוריה:אלבומי אלקטרופופ
קטגוריה:אלבומי חברת יוניברסל מיוזיק יפן
דב דביר

**דב דביר** (23 במרץ 1944 – 29 בינואר 2024) היה מהנדס חשמל ואלקטרוניקה, שכיהן כנשיא האקדמית גליל מערבי בשנים 2014–2018, וקודם לכן כפרופסור מן המניין באוניברסיטת בן-גוריון בנגב.

## ביוגרפיה

דביר נולד ב-23 במרץ 1944 בישראל. למד בפנימייה הצבאית לפיקוד שליד בית הספר הריאלי בחיפה, במחזור ח'. באוגוסט 1962 התגייס לחיל השריון, שם שירת כקצין עד שנת 1965. במילואים לחם במלחמת ששת הימים ובמלחמת יום הכיפורים, בה נפצע בחזית המצרית.

עם שחרורו למד לתואר ראשון הנדסת חשמל ואלקטרוניקה בטכניון עד שנת 1969. לאחר לימודיו עבד ברפאל בפרויקטים הקשורים לחיל האוויר ולחיל המודיעין. בנובמבר 1976 התגייס מחדש בדרגת סגן אלוף, ושירת ביחידה 8200. בין השנים 1974–1979, במקביל לשירותו, למד לתואר שני במנהל עסקים באוניברסיטת תל אביב. בפברואר 1988 השתחרר בשנית בדרגת אלוף-משנה, ולאחר שחרורו למד לתואר שני בחקר ביצועים, והמשיך לדוקטורט בניהול ארגונים טכנולוגיים, אותו סיים ב-1992.

בשנת 1992 הקים את המחלקה לניהול טכנולוגיה במכון הטכנולוגי חולון, בראשה עמד במשך חמש שנים. בשנת 1999 עזב את המכון הטכנולוגי חולון, ובשנת 2000 הצטרף לסגל אוניברסיטת בן-גוריון בנגב כמרצה בכיר. לאחר שלוש שנים התמנה לראש המחלקה לניהול, תפקיד בו שימש במשך שש שנים. לאחר מכן ניהל תוכנית בינלאומית למצטיינים לתואר שני במנהל עסקים, וכן מונה לפרופסור מן המניין. בשנת 2010 זכה לתואר פרופסור אמריטוס.
ב-2012 פרש מהאוניברסיטה.

ב-2014 נבחר לתפקיד נשיא האקדמית גליל מערבי, תפקיד בו כיהן עד שנת 2018.

## ספריו

## קישורים חיצוניים
* 9 תחנות בחיי, באתר האקדמית גליל מערבי

## הערות שוליים

קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: ניהול
קטגוריה:מהנדסי חשמל ישראלים
קטגוריה:נשיאי מכללות בישראל
קטגוריה:ישראלים שנולדו ב-1944
קטגוריה:ישראלים שנפטרו ב-2024
Angel's Knock

**Angel's Knock** (בעברית: **נקישה של מלאך**) הוא אלבום האולפן השלישי של להקת בנות הקיי-פופ הקוריאנית AOA. האלבום יצא לאור ב-2 בינואר 2017, על ידי חברות התקליטים FNC אנטרטיינמנט ו-LOEN. מתוך האלבום יצאו שני הסינגלים: "Excuse Me" ו-"Bing Bing".

האלבום הגיע למקום השלישי במצעד האלבומים של קוריאה הדרומית.

## רקע
ב-2 בינואר 2017, יום צאתו של האלבום, יצאו שני הסינגלים מתוכו "Excuse Me" ו-"Bing Bing". הראשון מתוכם הצליח לצבור למעלה מ-15 מיליון השמעות בספוטיפיי, תוך שזכה להצלחה נאה בקוריאה הדרומית, בעוד השני זכה להצלחה פחותה, כאשר צבר 5 מיליון השמעות בספוטיפיי.

האלבום נמכר בלמעלה מ-35,013 בקוריאה הדרומית, ו-3,424 עותקים ביפן.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי AOA
קטגוריה:אלבומי אלקטרופופ
בית הכנסת ברחוב פאווה

**בית** **הכנסת ברחוב פאווה** (בהונגרית: **Páva utcai zsinagóga**) הוא מבנה משמעותי באדריכלות בתי הכנסת ההונגרית של המחצית הראשונה של המאה העשרים. בית הכנסת שתוכנן על ידי האדריכל ליפוט באומהורן, כיום משמש כמרכז לזיכרון ותיעוד השואה בבודפשט, ומתפקד גם כבית כנסת שמשמש מוזיאון עם אתר זיכרון.

## היסטוריה
יהודי בודפשט, רובע יוז'פווארוש (רובע 8) קבעו כמטרה לבנות בית כנסת גדול ממדים בשנות העשרים של המאה העשרים. בפינת רחוב פאווה (טווס בהונגרית) טוּזְאֵלְאוֹטוֹ (כבאי בהונגרית) הציע בעל מפעל בשם גזה בלאטיני בראון, מגרש לבנית בית הכנסת. אדריכל שתכנן את בית הכנסת באסוד הכין תוכניות, אך בין השנים 1914–1918 השתוללה מלחמת העולם הראשונה והתכנית לא יצאה לפועל. בשנת 1923 עלה הנושא שוב על הפרק, וזקן האדריכלים בתכנון בתי כנסת בהונגריה, ליפוט באומהורן, הכין תוכנית חדשה. על סמך תוכניות אלה הוקם בית הכנסת עד ינואר 1924.

בית הכנסת נבנה כדי להכיל 1,700 איש ואישה ואת תפעולו ואחזקתו קיבלה עליה הקהילה היהודית של פשט. המגזין Egyenlőség (שוויון) מספר 17, באפריל 1926 הציג בפני הקהל את פנים בית הכנסת החדש: *"בנוסף לשימוש בזהב בעושר אך בעדינות ובטעם יש שימוש בשלושת הצבעים היהודיים המסורתיים שמעצבים צביעה אדריכלית עשירה: הצבעים כחול, לבן וצהוב.* *סגנון הצביעה מתהדר ברומנטיקה: ציורי וילונות שמשמשים לעיתים קרובות בציור מימי הביניים משמשים כאן ב[[אפסיס]] של אזור [[ארון קודש|ארון הקודש]] עם אפקט יפהפהשל מוטיבים על הקירות; בעזרת הנשים למעלה פזורים על המעקות ציורי חבצלות [[חשמונאים|מכבים]], והעמוד הכחול שתומך את ארון הקודש מסמל את שני העמודים במקדש שלמה באופן מסורתי עם כתב עברי.* *המוטו הגדול של האתיקה היהודית מאיר ליד ארון המקדש: "[[ואהבת לרעך כמוך]]" בתוספת טקסטים עבריים והונגריים.* *כל המוטיבים של הציורים עוצבו וצוירו עד לפרט הקטן ביותר בתכנון של האדריכל ליפוט באומהורן*".

הבניין לא משמש כבית כנסת מזה עשרות שנים בשל מיעוט האוכלוסייה היהודית באזור, אך שוכים בו מאז 1980 המשרדים ואולם התרבות של הקהילה היהודית המקומית האזורית ואילו אולם התפילה החורפי הקטן משמש למטרות דתיות שונות. המבנה המודרני של המרכז לזיכרון ותיעוד השואה נבנה בסביבתו הקרובה של בית הכנסת.

## גלריית תמונות

File:Holokauszt Dokumentációs Központ és Emlékhely légi felvételen.jpg|
File:Budapest Holokauszt Kozpont Tuzolto-utca 0821.jpg|
File:20130613 Budapest 09.jpg|
File:20130613 Budapest 08.jpg|
File:Holocaust Memorial Center, The Synagogue 001.jpg|
File:Holocaust Memorial Center, The Synagogue upstairs gallery 007.jpg|
File:Holocaust Memorial Center, The Synagogue upstairs gallery 006.jpg|
File:20130613 Budapest 11.jpg|


## ראו גם
*רשימת בתי הכנסת בהונגריה

## קישורים חיצוניים

* סרט על בית הכנסת

קטגוריה:בודפשט: בתי כנסת
קטגוריה:שואת יהודי הונגריה
קטגוריה:הונגריה: בתי כנסת נאולוגיים
קטגוריה:בתי כנסת אשכנזיים
ניסים ברכה

**ניסים ברכה** (נולד ב-19 בפברואר 1978) הוא משורר ישראלי.

## ביוגרפיה
ברכה נולד בדימונה למרסל, עקרת בית, ואברהם, איש ביטחון. הוא גדל והתחנך בדימונה, למד בבית הספר התיכון ״זינמן״. בצה"ל שירת כלוחם בחיל השריון. בתום שירותו הצבאי עבר להתגורר בירושלים.
לפרנסתו ברכה עובד בחברת הייטק בתחומי התשתיות, התקשורת ואבטחת המידע. הוא מתגורר בירושלים, נשוי לרינה ספיר ברכה ואב לבן ובת.

## יצירתו
שיריו הראשונים פורסמו בעיתון הארץ - מוסף תרבות וספרות בשנת 2013. שירו הראשון, ״אני ניסים ברכה כותב שירה״ זכה לתהודה גדולה, מאז הוא פרסם שירים בעיתון הארץ ובעיתון "מעריב", במספר כתבי העת לשירה ״כרמל״ ובמספר מהדורות של כתב העת עתון 77. בנוסף פורסמו שיריו באנטולוגיה ״בבואי היה מקום״ בעריכת רפי וייכרט וגור אלרואי בהוצאת ספרי עתון 77. בשנת 2019 עלתה בדימונה ההצגה ״דימונה אהובתי״, מופע מוזיקלי בבימויו של אורי וידיסלבסקי המספר את סיפורה של העיר דימונה דרך שירים שכתבו תושבי העיר. חלק משיריו של ברכה הולחנו והועלו בהצגה. בשנת 2021 פורסמו שיריו באנטולוגית שירי כדורגל "קריאת משחק" בעריכת המשורר גלעד מאירי.

בנוסף על פעילותו בתחום השירה, התנדב ברכה בין השנים 2019–2017 בבתי סוהר כמנחה סדנאות שירה לאסירים והשתתף בהתנדבות בסדנאות לילדים עם צרכים מיוחדים.

בשנת 2015 פורסם ספרו הראשון ״אני ניסים ברכה כותב שירה״ בעריכת סמדר שרת ובהוצאת ספרי עתון 77
ובשנת 2020 יצא לאור ספרו השני ״לכבוד מערכת שעות נוספות״ (גם בעריכת סמדר שרת ובהוצאת ספרי עתון 77)

## ספריו
ברכה מקפיד שלא לנקד את שיריו, וספריו אינם מנוקדים (למעט מילים בודדות).

* **אני ניסים ברכה כותב שירה** – עתון 77: סמדר שרת, תשע״ה 2015.
***לכבוד מערכת שעות נוספות** – עיתון 77: סמדר שרת, תש״ף 2020.

## קישורים חיצוניים

* 
* 
* ״תוגת אסתר״ שירו ״אסתר בן נעים״ שודר ביום הזיכרון 2016 בערוץ 1
* ניסים ברכה - האתר של נילי דגן
* 
* 
* 
* 
* ״בלא חשומה״ מתוך ההצגה ״דימונה אהובתי״ מילים: ניסים ברכה לחן: אורי וידיסלבסקי
* השורות הכי יפות בשירה העברית בעשור האחרון יואב איתמר על השירה המשפיעה בעשור האחרון
* 
* שיר למשוררת דארין טאטור השיר השבועי אילן ברקוביץ'
* 

## הערות שוליים

קטגוריה:משוררים כותבי עברית
קטגוריה:משוררים ישראלים
קטגוריה:דימונה: אישים
קטגוריה:ירושלים: אישים
קטגוריה:פעילים חברתיים ישראלים
קטגוריה:מומחי אבטחת מידע ישראלים
קטגוריה:ישראלים שנולדו ב-1978
מאיר ספיר

**מאיר ספיר** (12 ביולי 1901 – 6 באוגוסט 1960) היה ממובילי ההתיישבות בקבוצת כנרת. שימש כמפקדה האחרון של תנועת הבריחה בתקופה של הקמת המדינה.
קבריהם של מאיר ורבקה ספיר, ביתם נעמי ובעלה מרדכי הורוביץ בבית הקברות של כנרת|שמאל|ממוזער|250px

## ביוגרפיה
### ילדותו
מאיר ספיר נולד בוילנה בשנת 1901 בשם מאיר ספירוב ליעקב ומינה ספירוב. למד בגמנסיה "קגן" שבעיר ובמקביל הצטרף לתנועות הציוניות צעירי ציון והחלוץ. עוד בהיותו בגולה הצטרף מאיר לקבוצת וילנה ויחד איתה יצא לחוות הכשרה בעיר הולדתו.

### קבוצת כנרת
ב-10 באוגוסט 1920 עלה מאיר ארצה, במסגרת העלייה השלישית, יחד עם קבוצת ההכשרה שלו. תחילה התיישבה הקבוצה, כחלק מקבוצת הר כנרת, במעלה רכס פוריה (מצפון מערב למושבה כנרת). ב-31 בדצמבר עזבה הקבוצה את הר כנרת והחלה לנדוד ברחבי הארץ תוך חיפוש עבודה בתחומים שונים (סלילת כבישים, בנייה, חציבה, נגרות וכוו'). ב-1922 פנה בנציון ישראלי לחברי הקבוצה לבוא להתיישב בקבוצת כנרת. לאחר התלבטות קצרה ומתוך רצון לחזור לעבודה החקלאית, נענתה הקבוצה להזמנה וב-23 בספטמבר 1922 (ראש השנה תרפ"ג) הצטרפו מאיר וחבריו לקבוצת כנרת.

### המוסד לעלייה ב'
ב-1948 מונה מאיר כמחליפו של שאול אביגור כראש המוסד לעלייה ב' באירופה וכאחראי לסיוע ליהודים להגיע ארצה במסגרת תנועת הבריחה. מאחר שבתקופה זו בוטלו המגבלות של הגעת ספינות ארצה, פעל מאיר בעיקר בארגון העולים והעברתם לערי נמל בים השחור ובים התיכון תוך התמקדות באותן מדינות שהטילו מגבלות על הגירת יהודים (ביחוד בגוש המזרחי). כמו כן הוטלה על מאיר המשימה לסייע לארגון הרכש של ההגנה בהשגת נשק ותחמושת ברחבי אירופה.

### תפקידים ציבוריים
במהלך השנים מילא מאיר שורה של תפקידים ציבוריים:
* מזכיר "מועצת פועלי תל אביב" (בתקופת מלחמת העולם השנייה).
* יושב ראש ועדת התכנון החקלאי של עמק הירדן והגליל התחתון.
* המוסד לביקורת של תנועת מפא"י.

### משפחתו
מאיר נישא לרבקה בת יונה וחנה שפרירי. לזוג נולדו 3 ילדים (נעמי, רות ויעקב). לאחר פטירת הוריה של רבקה, עברו לגור בביתם שנבנה בקבוצת כנרת. מאיר נפטר ב-1960 והובא למנוחות בבית הקברות כנרת.

הוריו של מאיר לא זכו לעלות לארץ ונפטרו בוילנה, אחותו הגדולה, ברטה, יחד עם בעלה יחיאל ושלוש בנותיהם, נספו בפונאר בסביבות 1941.

## הנצחתו
ב-1964 נערכה בהיכל התרבות שבתל אביב עצרת מרכזית בנושא "ההעפלה והגבורה". במהלך הטקס העניק לוי אשכול לרבקה ספיר מדליון ההעפלה כהוקרה לפעילותו של בעלה מאיר.

ב-1965 הועלה הרעיון להקים במכללת אוהלו את מוזיאון "הבריחה" על שם מאיר ספיר, כדי שישמש לשמירת חומרים היסטוריים הקשורים לארגון. רק ב-1974 החל תהליך הקמת המוזיאון, והמקום נחנך ב-1976.

מאיר אהב לזמזם ניגונים חסידיים, ולפי דבריה של נכדתו, הללי שמר, זיכרון זה היה מקור ההשראה לשיריה של נעמי שמר שירו של אבא ו"חבלי משיח".

## קישורים חיצוניים
* 
* 
* 

## הערות שוליים

קטגוריה:קבוצת כנרת: אישים
קטגוריה:הבריחה
קטגוריה:פעילי ההעפלה
קטגוריה:וילנה: אישים
קטגוריה:אישים הקבורים בבית הקברות כנרת
קטגוריה:אנשי העלייה השלישית
קטגוריה:ישראלים ילידי ליטא
קטגוריה:מזכירי מועצות פועלים
קטגוריה:משפחת הררי-ורבה-שמר
קטגוריה:ישראלים שנולדו ב-1901
קטגוריה:ישראלים שנפטרו ב-1960